Oberon Pitterson

Oberon Jean Pitterson-Nattie (ent. Pitterson-Dunn, s. 8. helmikuuta 1971 Kingston) on jamaikalainen verkkopallovalmentaja ja aktiiviuransa lopettanut verkkopalloilija sekä koripalloilija.

 Urheilu-ura 
 Koripallo 
Koripalloa Pitterson pelasi ammattilaisena Suomessa, Saksassa ja Turkissa. Suomessa hän pelasi kauden 1996–1997 Tampereen Pyrinnössä, joka sijoittui kauden päätteeksi SM-sarjassa viidenneksi. Pitterson pelasi Suomessa kovatasoisen tilastorivin: koko kaudelta hän muun muassa otti ottelua kohden 14,9 levypalloa, joista 5,3 hyökkäyspäässä ollen SM-sarjan levypallokuningatar. Kuningattaruus lankesi myös riistoissa, joita Pitterson otti jopa 6,1 ottelua kohden. Pisteitä Pitterson teki 21,7:n keskiarvolla, mikä oikeutti tilastossa toiseen sijaan. 2,2 syötön ottelukeskiarvolla Pitterson oli kauden kolmanneksi paras. Jatkosarjan ottelu Karhun Poikia vastaan oli Pittersonin tilastollinen huipentuma: hän teki 44 pistettä, otti 19 levypalloa ja kahdeksan riistoa sekä antoi kuusi syöttöä. Lisäksi häntä rikottiin ottelun aikana 14 kertaa.baskethotel.com

Pitterson pelasi koripalloa myös Jamaikan maajoukkueessa, joka muun muassa voitti pronssia vuoden 2006 Centrobasketista.http://www.fibaamerica.com/fnabox.asp?g=19&n=A&r=5083&t=NOGGRDQWSM 

 Verkkopallo 

Koripalloilijanuransa ohella Pitterson loi merkittävän pelaajauran verkkopalloilijana ja pelasi Jamaikan maajoukkueen kapteenina muun muassa Kansainyhteisön kisoissa 2002, missä Jamaika voitti pronssia, ja Pan-Amerikan kisoissa 2007. Hän toimi myös maajoukkueen päävalmentajana.http://rjrnewsonline.com/sports/pitterson-nattie-regrets-parting-of-ways-with-netball-jamaicahttp://jamaica-gleaner.com/gleaner/20110512/sports/sports3.html

 Lähteet 
 Oberon Pitterson  baskethotel.com
 Oberon Pitterson eurobasket.com 
 Oberon Jean Pitterson (Jamaica) fiba.com 
 Profiili Kansainyhteisön kisat 2006 

 Viitteet 

Luokka:Jamaikalaiset koripalloilijat
Luokka:Verkkopallo
Luokka:Vuonna 1971 syntyneet
Luokka:Elävät henkilöt